**PROGRAM POMOČI OTROKOM IN MLADOSTNIKOM S ČUSTVENIMI IN VEDENJSKIMI TEŽAVAMI IN MOTNJAMI ZA OSNOVNE IN SREDNJE ŠOLE:**

|  |
| --- |
| **REŠEVANJE KONFLIKTOV IN USTREZEN NAČIN SPORAZUMEVANJA Z ZAHTEVNEJŠIMI UČENCI IN DIJAKI V RAZREDU**  **(20-urni program strokovnega usposabljanja)** |

Vsebina predavanj:

Ker so čustvene in vedenjske težave raznovrstne se pojavljajo v različnih oblikah in težavnih stopnjah. V razredu se lahko srečamo s pasivnim ali agresivnim, impulzivnim vedenjem. Otroci in mladostniki s čustvenimi težavami ne obvladujejo doživljanja notranje tesnobe, zato pogosto z neustreznim vedenjem preizkušajo meje. V šolskem prostoru taki otroci in mladostniki težko sledijo šolskim pravilom in še težje izpolnjujejo učiteljeva pričakovanja.

Poznavanje vzrokov in okoliščin nastajanja težav, prispeva k razumevanju individualne problematike in k ustreznejšemu izboru vzgojnega načrta in pomoči.

Na predavanju udeleženci ob konkretnih primerih prepoznavajo tako ustrezne (učinkovite) kot tudi neustrezne (neučinkovite) načine sporazumevanja z otroki oz. mladostniki. In ker so konflikti neizogibni del vsakodnevnega (šolskega) življenja pridobijo tudi koristne napotke za reševanje konfliktnih položajev, raznovrstnih nesporazumov, nesprejemanju, odklanjanju…

Vsebina delavnic:

Razvijanje spretnosti ter vadba veščin in stategij obvladovanja konfliktov je izjemno pomembna, saj tako odrasli kot učenci in dijaki potrebujejo tudi praktične spretnosti. Delavnica je namenjena praktičnim aktivnostim v okviru razrednih ur, izbirnih predmetov ali krožkov za učitelje in ostale strokovne delavce šol, ki bodo pomagali učencem in dijakom pri razvijanju spretnosti, ki vodijo v pozitivno reševanje konfliktov, obvladovanje jeze, jačanje empatije, sodelovanje in ozaveščanje ter preprečevanje medvrstniškega nasilja.

Cilj in namen programa je: razumevanje otrok in mladostnikov s čustvenimi in vedenjskimi težavami ter seznanjenje z ustreznimi strategijami reševanja konfliktov ob pojavu medvstniškega nasilja, disciplinskih prekrškov in ostalih težav.

Cilji in namen programa: razumevanje otrok in mladostnikov s čustvenimi in vedenjskimi težavami ter seznanjenje z ustreznimi strategijami reševanja konfliktov ob pojavu medvstniškega nasilja, disciplinskih prekrškov in ostalih težav.

Individualno usposabljanje je v sklopu 4 ur oz. po dogovoru.

|  |  |  |
| --- | --- | --- |
| **REŠEVANJE KONFLIKTOV IN USTREZEN NAČIN SPORAZUMEVANJA Z ZAHTEVNEJŠIMI UČENCI IN DIJAKI V RAZREDU**  **(20-urni program strokovnega usposabljanja)** | | |
| **TERMIN** | **Trajanje: 8 ur** | Št. ur |
| **Ura:**  **po dogovoru** | **PREDAVANJE ( Janez Perpar)** | 4 |
| * **Otroci in mladostniki s ČVT/ČVM - kdo so, kako jih vidimo** * **Načela odgovornega oz. učinkovitega sporazumevanja z otroki in mladostniki s ČVT/ČVM** |  |
| **PREDAVANJE (Irena Borštnar)** | 4 |
| * **Konflikti in vrste konfliktov** * **Odzivi na konflikte** * **Tehnike reševanja konfliktov** |  |
| **TERMIN** | **Trajanje: 8 ur** | Št. ur |
| **Ura:**  **po dogovoru** | **DELAVNICA (Irena Borštnar in Janez Perpar)** | 8 |
| * **Vzpostavljanje spoštovanja, empatije, prijaznosti in sodelovanja v razredu in šoli** * **Prevzemanje odgovornosti ob pojavu konflikta in**   **razvijanje poslušalskih sposobnosti**   * **Zakaj se razjezimo (sprožilci jeze) in kako obvladujemo jezo** * **Govorice in spletno nasilje** * **Fizično nasilje** * **Kaj storiti, če si žrtev medvstniškega nasilja** * **Kaj storiti, če se nasilno vedeš** * **Sprejemanje različnosti** |  |
| **po dogovoru** | **INDIVIDUALNE URE STROKOVNEGA USPOSABLJANJA** | 4 |
| * **Pogovor, analiza stanja in ugotavljanje potreb** * **Priprava in izvajanje individualnega programa** * **Hospitacije** * **Svetovanje** |  |

Odgovorna oseba konzorcijskega partnerja:

Peter Pal, ravnatelj